IMagn 100a + p. 296
Region: Asia Minor — Caria 

στεφανηφορουντος πολυκλειδου του πυθοδηλου μηνος αγνεωνος υπερ της καθιδρυσεως του ξοανου της αρτεμιδος της λευκοφρυηνης εις τον κατεσκευασμενον αυτηι νυν παρθενωνα και περι του επιτελεισθαι αυτηι καθ εκαστον ενιαυτον εν μηνι αρτεμισιωνι τηι εκτηι ισταμενου σπονδας και θυσιας συντελεισθαι δε και υφ εκαστου των κατοικουντων θυσιας προ των θυρων κατ οικου δυναμιν επι των κατασκευασθησομενων υπ αυτων βωμων. εδοξεν τηι βουληι και τωι δημωι διαγορας ισαγορου ειπεν επειδη θειας επιπνοιας και παραστασεως γενομενης τωι συνπαντι πληθει του πολιτευματος εις την αποκαταστασιν του ναου συντελειαν ειληφεν ο αρθενων τηι [κ]ατα μερος επαυξησει των εργων και μεγαλοπρεπειαι πλειστον διαφερων του απολειφθεντος ημιν το παλαιον υπο των προγονων πατριον δ εστιν τωι δημωι προς το θειον ευσεβως διακειμενωι πασιν μεν τοις θεοις αει ποτε τας καταξιας θυσιας τε και τιμας απονεμειν μαλιστα δε τηι αρχηγετιδι της πολεως αρτεμιδι λευκοφρυηνηι τυχηι αγαθηι και επι σωτηριαι του τε δημου και των ευνοουντων τωι πληθει τωι μαγνητων συν γυναιξι και τεκνοις τοις τουτων δεδοχθαι τηι βουληι και τωι δημωι τον μεν νεωκορον και την ιερειαν της αρτεμιδος του μηνος του αρτεμισιωνος τηι εκτηι ισταμενου συντελεσαι την αποκαταστασιν της θεου εις τον παρθενωνα μετα θυσιας της επιφανεστατης την δε ημεραν τηνδε αναδεδειχθαι εις τον αε[ι] χρονον ιεραν προσαγορευομενην ισιτηρια και εστωσαν εν αυτηι εκεχειριαι πασι προς παντων γινεσθω δε και γυναικων εξοδος εις το ιερον και παρεδρευετωσαν εν τωι ιερωι την επιβαλλουσαν τιμην και παρεδρειαν ποιουμεναι της θεου συντελειτω δε ο νεωκορος και χορους παρθενων αιδουσων υμνους εις αρτεμιν λευκοφρυηνην ανιε[σ]θωσαν δε οι παιδες εκ των μαθηματων και απο των εργων δουλοι τε και δουλαι εν ηι ταυτα ημεραι συντελεσθησεται τας δε γινομενας ιερειας της αρτεμιδος μετα στεφανηφορον πολυκλειδην και τους στεφανηφορους εν τωι καθ εαυτους ενιαυτωι θυσιαν και πομπην συντελειν υπαρχειν δε εν αυτηι ταυτηι τηι ημεραι και την περι των ωνιων οικονομιαν μετα στεφανηφορον πολυκλειδην ητις γινεται και εν τηι πρωτηι ημεραι του ενιαυτου τον δε ιεροκηρυκα [τον] νυν και τον κατ ενιαυτον αει τουδε του μηνος εν τηι αποδεδειγ[με]νηι ιεραι ημεραι πληθυουσης αγορας συνπαροντων εν εσθησ[ιν] επισημοις και δαφνης στεφανοις πολεμαρχων οικονομω[ν γραμ]ματεως βουλης στρατηγου ιππαρχων στεφανηφορου αν[τιγρα]φεως ευφημιαν κατανγειλαντα προ του βουλευτηριου μετα [των παι]δων κατευχην και παρακλησιν παντος του πληθους ποιεισ[θαι την]δε παρακαλω παντας τους κατοικουντας πολιν και χωρ[αν την μα]γνητων επι καλοις ισιτηριοις κατα δυναμιν οικου κεχ[αρισμενην θυ]σιαν συντελειν αρτεμιδι λευκοφρυηνηι τηιδε τη ημε[ραι ευχεσθαι δε] και μαγνησιν αυτοις τε διδοναι και γυναιξιν υγ[ι]ει[αν και πλουτον αρ]τεμιν λευκοφρυηνην και γενεαν την τε υπα[ρχουσαν σωιζεσθαι] και ευτυχειν και την επιγονην μακαριαν [γινεσθαι -] [---]ον δε-χεθ-------------ειο[-] δρυεσθαι προσταξαν[τος.